
                  Crna Gora




Adresa: Bulevar revolucije  br. 1

                  Opština Bar




Bar, Crna Gora 


                                                                            tel:  +382 30 301 591






email: sport.mladi@bar.me
                                                                              
www.bar.me     

Broj:  16-600/26-29                                                                                   Datum: 18.02.2026. godine

Na osnovu Odluke o donošenju Lokalnog akcionog plana za prevenciju i zaštitu djece od nasilja u opštini Bar za 2026. godinu („Službeni list Crne Gore - opštinski propisi“, broj 70/25), Sekretarijat za sport i mlade Opštine Bar objavljuje
J A V N I    P O Z I V

nevladinim organizacijama i pojedincima za dostavljanje ponuda za sprovođenje Lokalnog akcionog plana za prevenciju i zaštitu djece od nasilja u opštini Bar za 2026. godinu
I  Predmet Javnog poziva je izbor nevladinih organizacija ili pojedinaca koji će realizovati sljedeće aktivnosti utvrđene u Lokalnom akcionom planu za prevenciju i zaštitu djece od nasilja u opštini Bar za 2026. godinu:
1. Organizovanje tribine za roditelje o razmjerama, vidovima i posljedicama nasilja i značaju borbe protiv nasilja nad djecom - 500,00€

2. Objavljivanje priručnika o nasilju i plasiranje istog po školama u fizičkoj formi i kroz dijeljenje QR kodova - 800,00€
3. Nuđenje podrške djeci i porodicama kroz usluge savjetovanja - 1200,00€

4. Sprovođenje obuke romskim medijatorima, nevladinim organizacijama i stručnim edukativnim službama u cilju prevencije ranih, ugovorenih i prinudnih brakova i dječjeg prosjačenja - 300,00€
5. Organizovanje radionice namijenjene djeci sa invaliditetom o prepoznavanju nasilja i sigurnim načinima traženja podrške - 300,00€
6. Obuka nastavnika o prepoznavanju emocionalnih potreba djece i prevenciji diskriminacije - 300,00€

7. Organizovanje performansa o kulturnoj različitosti i socijalnoj inkluziji - 600,00€
8. Jačanje kapaciteta zaposlenih u zdravstvenim ustanovama za prepoznavanje ranih znakova nasilja i pružanje pomoći djeci i porodicama - 400,00€
9. Kreiranje vodiča “Gdje potražiti pomoć?” u digitalnoj i štampanoj formi - 400,00€

10. Formiranje mreže podrške vršnjacima – “Djeca za djecu”- 400,00€

II  Finansijska sredstva za realizaciju navedenih aktivnosti opredijeljena su Odlukom o Budžetu opštine Bar za 2026. godinu („Službeni list Crne Gore - opštinski propisi“, broj 70/25) u okviru organa klasifikacije 16 – Sekretarijat za sport i mlade, ekonomska klasifikacija 419 – Ostali izdaci, podbroj ekonomske klasifikacije 419-9-5-8 Ostalo – Plan aktivnosti za prevenciju nasilja nad djecom i mladima.
III  Prijava na Javni poziv sadrži:

  - uvjerenje o registraciji kod nadležnog organa državne uprave za nevladine organizacije, odnosno biografiju i fotokopiju lične karte za pojedince;
  - reference o stečenom iskustvu i prethodno realizovanim projektima iz navedenih oblasti;

  - razrađen program realizacije aktivnosti za čije sprovođenje se nevladina organizacija ili pojedinac prijavljuje, sa navedenim trajanjem, detaljnim sadržajem i finansijskom specifikacijom troškova.

Nevladina organizacija ili pojedinac može da se prijavi za realizaciju jedne ili više aktivnosti koje su predmet Javnog poziva.
Prijava na Javni poziv se podnosi u zatvorenoj i zapečaćenoj koverti sa naznakom: 

OPŠTINA BAR, Sekretarijat za sport i mlade, prijava na Javni poziv.

Prijava se predaje na Građanskom birou Opštine Bar ili šalje poštom na adresu Bulevar Revolucije 1.
IV  Rok za podnošenje prijava
Rok za dostavljanje prijava sa potrebnom dokumentacijom je 15 (petnaest) dana od dana objavljivanja Javnog poziva, odnosno do 05.03.2026.godine.
V   Način objavljivanja Javnog poziva
Javni poziv se objavljuje putem lokalnog javnog emitera, na oglasnoj tabli Opštine Bar, na sajtu Opštine Bar i putem drugih sredstava medijske promocije (elektronski mediji, nalozi Opštine Bar na društvenim mrežama i sl.).
VI Rok za donošenje odluke o odabiru
Odluka o odabiru donosi se u roku od 15 dana od isteka roka za dostavu ponuda.
VII  Informisanje
Dodatne informacije o svim pitanjima od značaja za prijavljivanje na Javni poziv mogu se dobiti svakog radnog dana od 07-15h u Sekretarijatu za sport i mlade (kancelarija broj 205) ili putem broja telefona broj 030/301-485.

Sekretarijat za sport i mlade
Goran Simić
__________________

Sekretar
